Masca nu te lasă fără oxigen. Un medic îți demonstrează asta.
Un medic a alergat 35 de kilometri cu fața acoperită de masca de protecție. Astfel îți demonstrează că masca de protecție nu te lasă fără oxigen. "Nu mi-am dat masca jos deloc, iar nivelul de oxigen a fost de 98 la sută de fiecare dată când am verificat“, spune medicul Tom Lawton.
Tom Lawton, un medic din Yorkshire, a parcurs 35 de kilometri cu masca de protecție pe față pentru a-ți demonstra că purtarea ei nu te lasă fără oxigen, așa cum au speculat unii, scrie The Independent.Tom Lawton este medic la terapie intensivă la Bradford Royal Infirmary și a lucrat în timpul pandemiei. Într-o postare pe Twitter, Lawton a mărturisit că a văzut "ce e mai rău din ceea ce poate face coronavirusul“ oamenilor.Pentru a dezminti mitul potrivit căruia masca reduce nivelul de oxigen, dar și pentru a te încuraja să o porți atunci când părăsești locuința, Lawton a decis să alerge spre serviciu cu masca pe față. Uite ce spune: "M-au enervat atât dezinformarea privind masca de protecție, care te-ar lăsa fără oxigen, cât și mesajele cu privire la momentul în care trebuie să o porți (în spații închise)“. Iată concluzia lui Tom: "Nu mi-am scos deloc masca (nu am consumat mâncare sau băutură), iar nivelul de oxigen a fost de 98 la sută de fiecare dată când am verificat“. "Te rog să nu eziți să explici acest lucru atunci când cineva sugerează că nu îți face bine și protejează-te de Covid“, îți recomandă medicul.